Gjærbakst

Brød og finere hvetebakst blir bakt med gjær for at produktene skal bli saftige og holdbare.

Gjær og gjæring
Gjær er levende gjærsopper som er svært følsomme for ulike temperaturer. Mellom 25 og 38 °C er gjærsoppene mest virksomme. Ved temperaturer mellom 50 og 60 °C dør de.

Gjær er å få som frisk gjær og som tørrgjær. Frisk gjær oppløses i deigvæsken, tørrgjær blandes direkte i melet. Gjærsoppene produserer karbondioksid, som får deigen til å heve seg.

Væske og fett

Væsken som brukes til gjærbakst, kalles deigvæske. Lett- eller skummetmelk gir et saftig brød med myk skorpe. Vann gir et litt luftig brød med hard skorpe.

Fett som matolje eller margarin brukes for at brødet skal bli saftig og holdbart.

Mel
Smaken og konsistensen på brødet avhenger av hva slags mel man bruker. Siktet mel gir et lyst og porøst brød. Sammalt mel gir et grovt og mer kompakt brød med mer kostfiber.

Bakst